Erika L. Pearce

D **Erika L. Pearce** (* 1972 z New York City) isch e US-amerikanischi Zällbiologi un Immunologi. Syter 2015 isch si Laiteri vu dr Abdailig Immunmetabolismus vum Max-Planck-Inschtitut fir Immunbiology un Epigenetik z Fryburg. Anne 2018 het si dr Gottfried Wilhelm Leibniz-Bryys fir iri Arbete uf em Biet vu dr Stoffwägsel- un Entzindigsforschig, wu si si vor allem uf d T-Lymphozyte kunzäntriert.

## Lääbe un Wäärch
D Erika L. Pearce isch anne 1972 z New York City uf d Wält chuu. Si het Biology an dr Cornell University studiert un dert 1998 ire Bachelor of Arts iberchuu. Dno het si zue dr Identifizierig vu dr Roll vun eme Schlisseltranskriptionsfaktor fir d CD8-T-Zäll-Effektorfunktione un di metabolisch Reprogrammierig gforscht, wu fir d Entwicklig vu T-Spycherzälle wichtig isch.

Anne 2005 isch si in Zäll- un Molekularbiology an dr University of Pennsylvania promoviert wore. Iri Dissertation het dr Titel *Developement of CD8 T cell responses* ghaa. Vu 2009 bis 2011 het si am Trudeau Institute z Saranac Lake, New York, gschafft, derno isch si an d Washington University School of Medicine z St. Louis gange, wu si ab 2011 erscht Assistant Professor un speter Associate Professor gsii isch. Syt 2015 isch d Erika Pearce Diräkteri am Max-Planck-Inschtitut fir Immunbiology un Epigenetik z Fryburg im Brysgau un laitet dert d Abdailig vum Inschtitut fir Immunmetabolismus. No ire aigene Aagabe kunzäntriert si iri Forschig am Max-Planck-Inschtitut uf s Verständnis vu dr zellulere un molekulare Mechanisme, wu d Immunreaktione styyre, mit bsunderem Schwärpunkt uf dr Frog, wie dr Stoffwägsel där Prozäss styyrt.

Si isch Mitglid im Advisory Editorial Board vum *Journal of Experimental Medicine* un Mitglid vum Editorial Board vu dr Zyztschrifte *Cell* un *Cell Metabolism*. Derzue isch si im Steering Committee fir Immunometabolism bi Janssen Pharmaceuticals, extärn Mitglid vum Ufsichtsrot vum Immunology Network vu GlaxoSmithKline un im wisseschaftlige Byrot vu ImmunoMet Therapeutics.

## Uusgläseni Publikatione
* R.I. Klein Geltink, D. O’Sullivan, M. Corrado, A. Bremser, M.D. Buck, J.M. Büscher, E. Firat, X. Zhu, G. Niedermann, G. Caputa, B. Kelly, U. Warthorst, A. Rensing-Ehl, R.L. Kyle, L. Vandersarren, J.D. Curtis, A.E. Patterson, S. Lawless, K. Grzes, J. Qiu, D.E. Sanin, O. Kretz, T.B. Huber, S. Janssens, B.N. Lambrecht, A.S. Rambold, E.J. Pearce, E.L. Pearce: *Mitochondrial Priming by CD28.* Cell 171 (2), 5. Oktober 2017; S. 385–397. 
* M.D. Buck, R. Sowell, S.M. Kaech, E.L. Pearce: *Metabolic Instruction of Immunity.* Cell 169(4), 4. Mai 2017; S. 570–586. 
* M.D. Buck, D. O’Sullivan, R.I. Klein Geltink, J.D. Curtis, C.H. Chang, D.E. Sanin, J. Qiu, O. Kretz, D. Braas, G.J.W. van der Windt, Q. Chen, S. Huang, C.M. O’Neill, B.T. Edelson, E.J. Pearce, H. Sesaki, T.B. Huber, A.S. Rambold, E.L. Pearce: *Mitochondrial Dynamics Controls T Cell Fate Through Metabolic Reprogramming.* Cell 166(1), 30. Juni 2016; S. 63–76. 
* C.H. Chang CH, J. Qiu, D. O’Sullivan, M.D. Buck, T. Noguchi, J.D. Curtis, Q. Chen, M. Gindin, M.M. Gubin, G.J.W. van der Windt, E. Tonc, R.D. Schreiber, E.J. Pearce, E.L. Pearce: *Metabolic competition in the tumor microenvironment is a driver of cancer progression.* Cell 162 (6), 10. September 2015; S. 1229–1241. 
* D. O’Sullivan, E.L. Pearce: *Targeting T Cell Metabolism for Therapy.* Trends in Immunology, 15. Januar 2015; S. 71–80. 
* C.H. Chang, J.D. Curtis, L.B. Maggi Jr., B. Faubert, A.V. Villarino, D. O’Sullivan, S.C. Huang, G.J.W. van der Windt, J. Blagih, J. Qiu, J.D. Weber, E.J. Pearce, R.G. Jones, E.L. Pearce: *Post-Transcriptional Control Of T Cell Effector Function By Aerobic Glycolysis.* Cell 153 (6), 6. Juni 2013; S. 1239–1251. 
* E.L. Pearce, M.C. Walsh, P.J. Cejas, G.M. Harms, H. Shen, L.S. Wang, R.G. Jones, Y. Choi: *Enhancing CD8 T-cell memory by modulating fatty acid metabolism.* Nature 460 (7251); 2. Juli 2009; S. 103–107. 

## Weblink
* Labor Erika Pearce am Max-Planck-Institut für Immunbiologie und Epigenetik
* *[https://www.dfg.de/gefoerderte_projekte/wissenschaftliche_preise/leibniz-preis/2018/pearce/index.jsp Prof. Dr. Erika L. Pearce - Gottfried Wilhelm Leibniz-Preisträgerin 2018.]* Porträt uf der Syte vu dr Dytsche Forschigsgmainschaft

## Fueßnote